Čerkessk

**Čerkessk** (, , , , ) om lidn da lidnümbrik Venäman suvipäivlaskmas. Se om Karačajan da Čerkesijan Tazovaldkundan pälidn.

## Istorii
Eländpunktan aluz om pandud vl 1825 kuti *Batalpašinskai*-stanic () ühtennimižen redutan sijas. Stanic sai lidnan statusad vl 1931 *Batalpašinsk*-nimenke. Lidn nimitase nügüdläižikš vspäi 1939.

Čerkessk šingotase elektrotehnižel sarakol (vilugoitimmašiništon tehmine, madalvol'tine apparatur), räzintehnižiden tegesiden edheotandal, sauvondmaterialiden pästandal (cement, savič), sömtegimištol (lihanümbriradmižen produktad i konservad, mineraližen veden pakuitez), villanümbriradmižen fabrikal.

## Geografijan andmused

Lidn sijadase tazovaldkundan pohjoižes. Se seižub Kuban'-jogen oiktal randal, 530 m ü.m.t. keskmäižel korktusel, Kavkazan ezimägištol. Korktused sadas 700 metrhasai. Kubanin vezivaradim om päivnouzmha lidnaspäi. Lähembaižed järedad lidnad sijadasoiš Stavropolin randas: Nevinnomissk 50 km lodeheze orhal i Jessentukad 50 km päivnouzmha orhal.

Klimat om ven kuivahk. Voden keskmäine lämuz om +10 C°, kezakun-elokun +19,5..+22,5 C°, tal'vkun-uhokun −1..−2 C°. Ekstremumad oma −25,7 C° (uhoku) i +36,2 C° (eloku). Kezaaigan minimum om +2,4 C° (heinku, eloku), tal'vaigan maksimum om +18,4 C° (uhoku). Ei voi panda halad kezakus-elokus, sügüz'kun minimum om 0 C°. Paneb sadegid 372 mm vodes, enamba sulakus-heinkus (41..57 mm kus), vähemba vilukus-uhokus (13..14 mm kus).

## Tobmuz
Čerkessk om lidnümbrikon üks'jäižeks eländpunktaks.

Municipaližen ühtnikan pämez' om lidnan Duman ezimez', edeline Čerkesskan pämez' om Jevgenii Belanov (uhoku 2007 — reduku 2022). Lidnan mer (municipaližen ühtnikan Merijan pämez') om Aleksei Baskaev vn 2020 kezakuspäi. Edeline mer om Ruslan Tambijev (2011 — semendku 2020).

## Eläjad
Vn 2010 Venäman rahvahanlugemižen mödhe lidnan eläjiden lugu oli 129 069 ristitud, se om kaikiš suremb lugu kaikes aigas, vn 2021 — 113 226 ristitud. Vl 2017 lidnan ristitišt oli 122 478 eläjad.

Rahvahad (enamba 1 % vl 2010): venälaižed — 54,1 %, karačailaižed — 16,2 %, čerkesalaižed — 13,0 %, abazilaižed — 8,1 %, nogailaižed — 1,5 %, armenijalaižed — 1,3 %, toižed rahvahad — 4,6 %, rahvahuden ozutandata — 1,2 %.

Ortodoksižen hristanuskondan viž pühäpertid i gimnazii oma saudud lidnas, niiden kesken ph. Mikulai-čudonsädajan päjumalanpert' (uz', sätihe vll 1999−2009), koume jumalanpertid i časoun'. Armenijan jumalankodikundan ph. Jurgii-vägestusenkandajan jumalanpert' om letud vll 2005−2008. Om protestantizman kaht pühäpertid. Islaman Keskuzline mečet' i kaks' tošt pühäpertid oma avaitud.

Professionaližen opendusen aluzkundad oma nell' kolledžad (pedagogine, medicinine, kul'turan da čomamahtoiden, ohjandusen), islaman institut Abu-Hanif-imaman nimed i üläopendusen aluzkundoiden kaks' filialad (Rostov Donal, Moskv).

## Transport
Avtobusad, trolleibusad da taksid oma kundaližeks transportaks lidnas.

*Čerkessk*-raudtestancii radab vspäi 1929. Vspäi 2009 se om lopstancijaks sarakol *[[Nevinnomissk]]ai*-stancijaspäi, matkad sihesai om 53 km rel'savtobusal. Ende Ust'-Džegutan stancii radoi sen sarakon lopuks 18 kilometras.

## Galerei

Cherkessk central square (WR).tif|Čerkesskan keskuztorg (2001)
Зелёный остров.jpg|«Zelönii ostrov»-puišt (2016, *Vihand sar*')
Мечеть в Черкесске.jpg|Čerkesskan Keskuzline mečet', vn 2015 nägu
Никольский собор, Черкесск, КЧР.jpg|Ph. Mikulai-čudonsädajan päjumalanpert', vn 2016 nägu
Cherkessk, Karachay-Cherkessia, Russia - panoramio (4).jpg|Tegimištzon vl 2012
Адиюх-Пэлэс (1090982972).jpg|«Adijuh-Peles»-adivpert' vl 2007
NCSHTA.jpg|Pohjoižkavkazan valdkundaline gumanitariž-tehnologine akademii (2007)
Cherkessk. DK Himik (WR).tif|«Himik»-kul'turkeskuz (2001)
Ул. Кирова.jpg|«Megapolis»-torguimižbobuštuzkeskuz (2011)
Железнодорожный вокзал станции Черкесск.jpg|*Čerkessk*-päraudtestancijan sauvuz vl 2014


## Homaičendad


## Irdkosketused
* Lidnan tobmuden aluzkundoiden oficialine portal (''cherkessk09.ru'').